text: Отборът на Реал Мадрид записа първа победа на „Сантяго Бернабеу“ през новия сезон в Ла Лига, след като надигра Леванте с 3-2 в мач от четвъртия кръг.
  Домакините започнаха колебливо мача, но постепено установиха натиск. В 20-ата минута Карим Бензема стреля от дистанция, но стражът на гостите изби. Малко след това Лукас Васкес също имаше нелоша възможност, но Айтот отново спаси.
  В 25-ата минута Бензема даде аванс на „белия балет“, след като засече с глава центриране от десния фланг на Дани Карвахал – 1-0. Пет по-късно Бензема получи пас от Тони Кроос и елегантно реализира за 2-0.
  В 40-ата минута Реал направи разликата класическа. Винисиус бе изведен на десния фланг, подаде успоредно по земя към Каземиро, който отбеляза с лекота от 6-7 метра за 3-0.
  Малко след почивката юношата на „кралския клуб“ Борха Майорал наказа бившия си тим, след като се разписа от няколко метра след пас на Клерк.
  В 75-ата минута Кампаня изпълни къс корнер, след което центрира в наказателното поле, а Мелеро бе забравен на далечната греда и вкара с глава за 2-3.
  След успеха Реал има 8 точки и поне временно се изкачи до второ място, а Леванте е пети с 6.
  Споделете:
  Оставете коментар
  Отказване на отговора
  *Име
  *Email (няма да бъде публикуван)
  Уебсайт
  Автор
  Сезгин Басриев
  От същия автор:
  54872 публикации
  Подобни публикации
  Още от
  Избрано Испания Футбол Свят Борха Майорал Каземиро Карим Бензема Леванте Примера дивисион Реал Мадрид